






SUSITARIMAS
DĖL 2013 M. VASARIO 27 D. VALSTYBINĖS ŽEMĖS NUOMOS SUTARTIES NR. 36SŽN-44 PAKEITIMO

2025 m.                 d. Nr. BT6-02-
Plungė
Mes, Lietuvos Respublikos valstybė, atstovaujama Plungės rajono savivaldybės, kodas  111104268, adresas: Vytauto g. 12, Plungės miestas, Plungės rajono savivaldybė, kurios vardu veikia meras Audrius Klišonis, pagal Plungės rajono savivaldybės tarybos 2025 m. rugsėjo 25 d.      sprendimą Nr. T1-   „Dėl 2013 m. vasario 27 d. valstybinės žemės nuomos sutarties Nr. 36SŽN-44 pakeitimo“, toliau vadinama nuomotoju, ir (duomenys neskelbiami), toliau vadinama nuomininku, atsižvelgdami į tai, kad UAB „Rodeisa“ a. k. 120851575  2025 m. balandžio 1 d. pirkimo - pardavimo sutartimi  Nr. 1688 pardavė negyvenamąją patalpą – prekybos patalpą (unikalus Nr. 4400-2974-1700:3914), esančią A. Vaišvilos g. 3-35, Plungės mst., piliečiams (duomenys neskelbiami), susitariame pakeisti 2013 m. vasario 27 d. valstybinės žemės nuomos sutartį Nr. 36SŽ-44 ir išdėstyti ją nauja redakcija:
1. Nuomotojas išnuomoja, o nuomininkas išsinuomoja 214 (dviejų šimtų keturiolikos) kv. m ploto žemės sklypo dalį iš bendro 4110 (keturių tūkstančių vieno šimto dešimties) kv. m ploto, esančio A. Vaišvilos g. 3, Plungės mst., Plungės r. sav. Žemės sklypo kadastro Nr. 6854/0016:87, unikalus Nr. 6854-0016-0087. 
2. Žemės sklypas išnuomojamas iki 2055 m. lapkričio 22 d. (Vadovaujantis Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl techninio reglamento STR1.12.06:2002 „Statinio naudojimo paskirtis ir gyvavimo trukmė“ patvirtinimo“ priedo „Statinio priklausomai nuo statinio naudojimo paskirties ir statybos produktų, iš kurių jis pastatytas“, I dalies  1.1 papunkčiu). Nuomos terminas nustatytas pagal 2013 m. vasario 27 d. valstybinės žemės nuomos sutartyje Nr. 36SŽN-44 numatytą nuomos terminą.
3. Išnuomojamo žemės sklypo pagrindinė žemės naudojimo paskirtis – kita, naudojimo būdas – komercinės paskirties objektų teritorijos.
4. Galimybė keisti žemės sklypo pagrindinę žemės naudojimo paskirtį ir (ar) naudojimo būdą, kai pagal galiojančius teritorijų planavimo dokumentus numatyta galimybė išnuomojamame valstybinės žemės sklype pakeisti pagrindinę žemės naudojimo paskirtį ir (ar) būdą kita pagrindine žemės naudojimo paskirtimi ir (ar) būdu, pagal galiojančius teritorijų planavimo dokumentų sprendinius, Lietuvos Respublikos teisės aktų nustatyta tvarka. Pagal 2000-06-14 parengtą detalųjį planą TPDR 37 „0,1990 ha ir 0,1070 ha žemės sklypai A. Vaišvilos g. 3, Plungė“ galimas papildomas naudojimo būdo nustatymas „Daugiabučių gyvenamųjų namų ir bendrabučių teritorijos“. 
5. Išnuomojamoje žemėje esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, kelių tiesimo, vandens telkinių įrengimo ir kitos sąlygos, taip pat statinių ir įrenginių tolesnė naudojimo paskirtis pasibaigus žemės nuomos terminui – Lietuvos Respublikos civilinio kodekso ir kitų teisės aktų nustatyta tvarka. Žemės sklype  nuomininkui nuosavybės teise priklausantys pastatai ar statiniai: negyvenamoji patalpa - prekybos patalpa, (unikalus Nr. 4400-2974-1700:3914).
6. Išnuomojamoje žemėje esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos – tik nustatyta tvarka gavus leidimą.
7. Specialiosios žemės naudojimo sąlygos: vadovautis Nekilnojamojo turto registro duomenų bazės  išrašo registro Nr. 68/22246 8 punkte nurodytomis žymomis apie neįregistruotas teritorijas, kuriose taikomos specialiosios žemės naudojimo sąlygos ir 11 punkte nurodytais duomenimis apie įregistruotas teritorijas, kuriose taikomos specialiosios žemės naudojimo sąlygos.
8. Kiti teisės aktuose nustatyti žemės naudojimo apribojimai ir reglamentai – nuomininkas įkeisti žemės sklypo (jo dalies) nuomos teisę gali tik gavęs rašytinį valstybinės žemės nuomotojo sutikimą. Vykdant pastatų ar statinių remonto darbus vadovautis galiojančiais teritorijų planavimo dokumentais.
9. Žemės servitutai ir kitos daiktinės teisės. Žemės sklypui taikomi servitutai:
Servitutas – teisė tiesti požemines, antžemines komunikacijas (tarnaujantis) 0,0146 ha ploto, servituto turėtojas „Žemaitijos pieno investicija“, 2013-06-18 servituto sutartis Nr. 4650, žemės sklypo dalies ir servitutų ribos yra nustatytos žemės sklypo ribų plane ir pažymėtas indeksu „S1“. 
Servitutas – teisė naudoti požemines, antžemines komunikacijas (tarnaujantis), 0,0146 ha ploto, servituto turėtojas „Žemaitijos pieno investicija“, 2013-06-18 servituto sutartis Nr. 4650, žemės sklypo dalies ir servitutų ribos yra nustatytos žemės sklypo ribų plane ir pažymėtas indeksu „S1“. 
Servitutas – teisė aptarnauti požemines, antžemines komunikacijas (tarnaujantis), servituto turėtojas „Žemaitijos pieno investicija“, 2013-06-18 servituto sutartis Nr. 4650, žemės sklypo dalies ir servitutų ribos yra nustatytos žemės sklypo ribų plane ir pažymėtas indeksu „S1“.
10. Žemės sklypo vertė, vidutinė žemės rinkos vertė apskaičiuota pagal žemės verčių žemėlapius (2025 m. sausio 1 d.) – 88 900 Eur (aštuoniasdešimt aštuoni tūkstančiai devyni šimtai eurų).
11. Nuomininkas žemės nuomos mokestį moka pagal Plungės rajono savivaldybės tarybos sprendimu nustatytą tarifą nuo šioje sutartyje nurodytos vertės. Nuomotojas turi teisę kas 3 metus perskaičiuoti žemės sklypo vertę pagal einamųjų metų sausio 1 d. taikytus žemės verčių žemėlapius.
12. Žemės nuomos mokesčio mokėjimo terminai. Nuomininkui  praleidus mokesčio ar jo dalies mokėjimo terminą, už kiekvieną pradelstą dieną jis moka 0,03 proc. dydžio delspinigius. Nesumokėjus valstybinės žemės nuomos mokesčio ilgiau kaip 6 mėnesius, laikoma, kad sutartis yra pažeista iš esmės ir nuomos mokesčio nesumokėjimas laikomas esminiu sutarties sąlygų pažeidimu.
13. Įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ir kitiems reikalavimams, šios sutarties šalys privalo vadovautis priimtais pakeitimais. Savivaldybės tarybai pakeitus žemės, išnuomotos ne aukciono būdu, nuomos mokesčio tarifą, sumažinus nuomos mokestį arba nuo jo atleidus, šios sutarties šalys privalo vadovautis savivaldybės tarybos sprendimais.
14. Nuomos sutartyje neįrašytus pastatytus statinius ar įrenginius nuomininkas privalo nugriauti ir sutvarkyti žemės sklypą. Nutraukus valstybinės žemės nuomos sutartį pagal Žemės įstatymo 9 straipsnio 17 dalies 3 punktą, teisėtai pastatytus statinius išperka valstybė.
15. Kiti su nuomojamo žemės sklypo naudojimu ir grąžinimu, pasibaigus nuomos sutarčiai, susiję nuomotojo ir nuomininko įsipareigojimai – nuomininkas naudojasi išnuomota žeme kaip savininkas, tik iš esmės nedidina jos vertės.
16. Atsakomybė už žemės sklypo nuomos sutarties pažeidimus – Lietuvos Respublikos įstatymų ar kitų teisės aktų nustatyta tvarka.
17. Nuomininkas įsipareigoja laikytis nuomos sutarties ir įstatymų. Už jų nevykdymą jis atsako pagal įstatymus.
18. Žemės nuomos sutartis pratęsiama pagal Kitos paskirties valstybinės žemės sklypų pardavimo ir nuomos taisykles, patvirtintas Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės). Prašymą pratęsti žemės nuomos terminą nuomininkas gali pateikti valstybinės žemės nuomotojui ne vėliau kaip prieš 3 mėnesius iki valstybinės žemės nuomos sutartyje nustatyto nuomos termino pabaigos. Sprendimas pratęsti valstybinės žemės nuomos terminą priimamas, jeigu pagal teritorijų planavimo dokumentą ar žemės valdos projektą žemės sklypo neplanuojama naudoti kitoms reikmėms ir nuomininkas tinkamai vykdė įsipareigojimus pagal valstybinės žemės nuomos sutartį. Žemės nuomos terminas pratęsiamas iki statinio ar įrenginio, esančio žemės sklype, ekonomiškai pagrįstos naudojimo trukmės termino (naudojimo termino) pabaigos. Jeigu statinio ar įrenginio nustatytas ekonomiškai pagrįsto naudojimo trukmės terminas suėjęs, tačiau statinys neišregistruotas iš Nekilnojamojo turto registro ir, Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikoje, patvirtintoje Lietuvos Respublikos žemės ūkio ministro 2020 m. sausio 24 d. įsakymu Nr.3D-40 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“ nustatyta tvarka patikrinus galimybę naudoti statinį ar įrenginį, nustatoma, kad valstybinės žemės sklypas naudojamas šiam statiniui ar įrenginiui eksploatuoti pagal valstybinės žemės sklypo nuomos sutartyje numatytą žemės sklypo pagrindinę naudojimo paskirtį, statinys ar įrenginys nėra visiškai ar iš dalies nugriautas, sunykęs, sugriuvęs, perstatytas, valstybinės žemės sutarties terminas gali būti pratęsiamas papildomam terminui (vieną ar daugiau kartų). Vieno pratęsimo terminas kiekvieną kartą nustatomas ne ilgesnis kaip viena dešimtoji dalis nustatytos statinio ar įrenginio ekonomiškai pagrįstos naudojimo trukmės.
19. Nuomininko teisė subnuomoti žemės sklypą įgyvendinama pagal minėtas Kitos paskirties valstybinės žemės sklypų pardavimo ir nuomos taisykles. Žemės nuomininkas subnuomoti valstybinės žemės sklypą kitiems asmenims gali tik gavęs valstybinės žemės nuomotojo sutikimą. Sutikimas subnuomoti valstybinės žemės sklypą (jo dalį) duodamas, jeigu žemės sklypas subnuomojamas asmeniui, su kuriuo sudaryta statinių ar įrenginių (jų dalies), kuriems eksploatuoti žemės sklypas išnuomotas, nuomos ar kito naudojimo sutartis ne ilgiau kaip 5 metams, ir valstybinės žemės sklypo nuomininkas tinkamai vykdo įsipareigojimus pagal nuomos sutartį. Kai išnuomotam statiniui ar įrenginiui (jo daliai) eksploatuoti reikia tik žemės sklypo dalies, subnuomojamos žemės sklypo dalies dydis nustatomas pagal Taisyklių 12.3-12.5 papunkčių ir 13 punkto nuostatas. Pateikti valstybinės žemės nuomotojui žemės sklypo planą, kuriame pagal Taisyklių 12.3 ir 12.4 papunkčius būtų išskirta išnuomotam statiniui ar įrenginiui eksploatuoti reikalinga ir prašoma subnuomoti žemės sklypo dalis, įpareigojamas valstybinės žemės nuomininkas (jeigu pagal pridėtą prie valstybinės žemės nuomos sutarties žemės sklypo planą ši žemės sklypo dalis negali būti nustatyta).
20. Sutartis prieš terminą nutraukiama nuomotojo reikalavimu:
20.1. nuomininkui neįvykdžius sutarties 23 punkte jam nustatytos pareigos;
20.2. kai į žemės sklypą atkuriamos nuosavybės teisės, išskyrus įstatymų, reglamentuojančių piliečių nuosavybės teisių į išlikusį nekilnojamąjį turtą atkūrimą, nustatytus atvejus;
20.3. jeigu žemės nuomininkas naudoja žemę ne pagal sutartyje ir ne pagal Nekilnojamojo turto kadastre numatytą pagrindinę žemės naudojimo paskirtį ir (ar) naudojimo būdą ir, gavęs nuomotojo įspėjimą, šio pažeidimo nepašalina per 2 arba 5 metus, kai vadovaujantis Teritorijų planavimo įstatymu rengiamas vietovės lygmens teritorijų planavimo dokumentas, nuo įspėjimo gavimo dienos;
20.4. jeigu nuomininko iniciatyva keičiama pagrindinė žemės naudojimo paskirtis ir (ar) naudojimo būdas, išskyrus atvejus, kai sutartyje numatytas žemės sklypo pagrindinės žemės naudojimo paskirties ir (ar) naudojimo būdo keitimas, ir nuomininkas, gavęs nuomotojo įspėjimą, šio pažeidimo nepašalina per 2 ar 5 metus, kai vadovaujantis Teritorijų planavimo įstatymu rengiamas vietovės lygmens teritorijų planavimo dokumentas, nuo įspėjimo gavimo dienos;
20.5. kai nuomotojas nustato, kad nuomininkas statinius ir (ar) įrenginius nenaudoja pagal Nekilnojamojo turto kadastre įrašytą jų tiesioginę paskirtį, ir nuomininkas, gavęs nuomotojo įspėjimą: šio pažeidimo nepašalina per 2 arba 5 metus, kai vadovaujantis Teritorijų planavimo įstatymu rengiamas vietovės lygmens teritorijų planavimo dokumentas, ar nepateikia nuomotojui dokumento, patvirtinančio statybos užbaigimą, ar nesutinka mokėti Žemės įstatymo 9 straipsnio 26 dalies 1 punkte nurodyto valstybinės žemės nuomos mokesčio;
20.6. kai nuomotojas nustato, kad išnuomoto žemės sklypo plotas turi būti sumažintas, nes buvo sunaikinti statiniai ar jų dalis, kuriems eksploatuoti žemės sklypas buvo išnuomotas, išskyrus atvejus, kai statiniai sunyko dėl gaisro ar ekstremaliojo įvykio, ar esant tokioms nuomotojo nustatytoms aplinkybėms, – nuomininkas atsisako pakeisti sutartį, jeigu joje nebuvo numatyta galimybė statyti, ar nuomininkas nėra sumokėjęs atlyginimo už statinių statybos galimybę ir (ar) negautas statybą leidžiantis dokumentas naujų statinių statybai;
20.7. jeigu per 2 arba 5 metus, kai vadovaujantis Teritorijų planavimo įstatymu rengiamas vietovės lygmens teritorijų planavimo dokumentas, nuo sprendimo pakeisti pagrindinę žemės naudojimo paskirtį ir (ar) būdą priėmimo dienos žemės sklypas nepradedamas naudoti pagal pakeistus pagrindinę žemės naudojimo paskirtį ir (ar) būdą;
20.8. jeigu žemės sklypas paimamas naudoti visuomenės poreikiams;
20.9. nutraukiama kitais Lietuvos Respublikos civilinio kodekso ir kitų įstatymų, reglamentuojančių nuomos sutarčių nutraukimą, nustatytais atvejais.
21. Pagal šią sutartį pakeitus žemės sklypo pagrindinę žemės naudojimo paskirtį ir (ar) naudojimo būdą, nuomotojas, vadovaudamasis parengtu ir patvirtintu teritorijų planavimo dokumentu ar žemės valdos projektu, turi patikslinti išnuomoto žemės sklypo kadastro duomenis Lietuvos Respublikos nekilnojamojo turto kadastre. Kadastro duomenys keičiami šalies, inicijavusios paskirties ir (ar) būdo keitimą, lėšomis.
22. Prie šios sutarties pridedamas išnuomojamo žemės sklypo planas M 1:500, kaip neatskiriama sudedamoji šios sutarties dalis.
23. Juridinį faktą apie sudarytą sutartį nuomininkas savo lėšomis per 3 mėnesius įregistruoja Nekilnojamojo turto registre.
24. Sutartį šalys pasirašo kvalifikuotais elektroniniais parašais, pasirašomas 1 (vienas) elektroninis sutarties egzempliorius, kuriuo šalys pasidalina elektroninių ryšių priemonėmis.
Susitarimas yra neatsiejama 2013 m. vasario 27 d. valstybinės žemės nuomos sutarties Nr. 36SŽN-44 dalis.

Nuomotojas                                        _________________                           Audrius Klišonis
A.V.                                              			

Nuomininkas                                       ________________                            (duomenys neskelbiami)



